
PËR SHPRONËSIMIN, PËR INTERES PUBLIK, TË PRONARIT TË PASURISË SË PALUAJTSHME, PRONË PRIVATE, QË PREKET NGA NDËRTIMI I RRUGËS “TRANSBALLKANIKE”, VLORË
 
Në mbështetje të nenit 100 të Kushtetutës, të neneve 5, pika 1, 20 e 21  të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, dhe  të nenit 8 të ligjit nr.9839, datë 26.11.2007 “Për Buxhetin e Shtetit të vitit 2008”, të ndryshuar,  me propozimin e Ministrit të Punëve Publike, Transportit dhe Telekomunikacionit, Këshilli i Ministrave 
 
VENDOSI:
 
1. Shpronësimin, për interes publik, të pronarit të pasurisë së paluajtshme, pronë private, që preket nga ndërtimi i rrugës “Transballkanike” Vlorë. 
2. Shpronësimi bëhet në favor të Drejtorisë së Përgjithshme të Rrugëve.
3. Pronari i pasurisë së paluajtshme, që shpronësohet, shtetasi Albert Hamdi Veizi, të kompensohet në vlerë të plotë, sipas masës së kompensimit përkatës, që paraqitet në tabelën bashkëlidhur  këtij  vendimi, për 45 (dyzet e pesë) m2,  sipërfaqe ndërtimi,   vlerësuar me çmimin 67 100 (gjashtëdhjetë e shtatë mijë e njëqind) lekë/m2, me një vlerë të përgjithshme shpronësimi prej 3 019 500 (tre milionë e nëntëmbëdhjetë mijë e pesëqind) lekë.  
4. Vlera totale e shpronësimit prej 3 019 500 (tre milionë e nëntëmbëdhjetë mijë e pesëqind) lekësh, të përballohet nga “Llogaria e veçantë” e Ministrisë së Financave në Bankën e Shqipërisë, “Fondi i shpronësimeve”.
5. Shpronësimi të fillojë më 15.2.2010 dhe të përfundojë më 15.5.2010.
6. Pronari i listës, që i bashkëlidhet këtij vendimi, për të cilin është bërë shënimi “Konfirmim nga ZRPP-ja”, të kompensohet, për efekt shpronësimi, pasi të ketë paraqitur dokumentacionin e plotë të pronësisë, pranë Drejtorisë së Përgjithshme të Rrugëve.
7. Drejtoria e Përgjithshme e Rrugëve, të kryejë likuidimin e pronarit të pasurisë së paluajtshme, që shpronësohet, sipas pikës 5 të këtij vendimi, dhe të dokumentacionit të pronësisë.
8. Ngarkohen Ministria e Punëve Publike, Transportit dhe Telekomunikacionit, Ministria e Financave dhe Drejtoria e Përgjithshme e Rrugëve për zbatimin e këtij  vendimi. 
 Ky vendim hyn në fuqi menjëherë dhe botohet në Fletoren  Zyrtare.  
           
KRYEMINISTRI 
Sali Berisha










LISTA E PRONARIT TË PASURISË SË PALUAJTSHME, PRONË PRIVATE
QË PREKET SI REZULTAT I RRUGËS “TRANSBALLKANIKE”

Lloji i pasurisë së patundshme: objekt

	1
	Albert
	Hamdi
	Veizaj
	5/39
	45 ND
	8604
	45
	67100
	3019500
	Konfirmuar nga ZRPP

	
	
	Totali
	
	
	
	
	45
	
	3019500
	



